คุณทองแดง - วิกิพีเดีย

# คุณทองแดง

### จากวิกิพีเดีย สารานุกรมเสรี

สารานุกรมประเทศไทย
...
พระบาทสมเด็จพระเจ้าอยู่หัว ฉายกับลูกๆ คุณทองแดง ที่วังไกลกังวล โดยคุณทองแดงหมอบอยู่ทางด้านขวาของภาพ

คุณทองแดง สุนัขทรงเลี้ยงสุนัขที่ 17 ในพระบาทสมเด็จพระปรมินทรมหาภูมิพลอดุลยเดช เป็นสุนัขทรงเลี้ยงที่ติดตามถวายงานรับใช้พระบาทสมเด็จพระเจ้าอยู่หัวทุกครั้ง ไม่ว่าจะเสด็จพระราชดำเนินไปที่ใด พระบาทสมเด็จพระเจ้าอยู่ทรงพระราชนิพนธ์ เรื่อง ทองแดง (The Story of Tongdaeng) ออกเผยแพร่เป็นภาษาไทยและภาษาอังกฤษ

คุณทองแดง เป็นลูกของ "แดง" สุนัขจรจัดบริเวณซอยศูนย์แพทย์พัฒนา ถนนพระราม 9 เกิดเมื่อวันที่ 7 พฤศจิกายน พ.ศ. 2541 พระบาทสมเด็จพระเจ้าอยู่หัว ทรงนำมาเลี้ยงหลังจากเสด็จพระราชดำเนินไปเปิดศูนย์การแพทย์พระราม 9 และนายแพทย์คนหนึ่งนำคุณทองแดงมาทูลเกล้าฯ ถวายให้ทรงทอดพระเนตร คุณทองแดงเกิดหลังลูกๆ ของคุณมะลิไม่กี่วัน และทรงยกให้คุณมะลิเลี้ยงดู

แดง และลูกๆ 7 ตัว รวมทั้งคุณทองแดง

คุณทองแดง มีพี่น้องรวม 7 ตัว ซึ่งชาวบ้านตั้งชื่อให้ว่า

- - ทองแดง เพศเมีย
  - คาลัว เพศเมีย
  - หนุน เพศเมีย
  - ทองเหลือง เพศผู้ ได้ไปอยู่บ้านของข้าราชบริพารท่านหนึ่ง
  - ละมุน เพศเมีย
  - โกโร เพศเมีย
  - โกโส เพศเมีย

คุณทองแดง เมื่ออายุได้ 2 เดือน ถ่ายกับคุณมะลิที่ พระตำหนักจิตรลดารโหฐาน

คุณทองแดง มีลักษณะพิเศษต่างจากลูกสุนัขตัวอื่น คือ มีสายสร้อยรอบคอครึ่งเส้น มีถุงเท้าขาวทั้ง 4 ขา มีหางม้วนขดเป็นวง ปลายหางดอกสีขาว และมีจมูกแด่น ได้เข้าเฝ้าฯ ถวายตัวเมื่อวันที่ 13 ธันวาคม พ.ศ. 2541 ขณะมีอายุได้ 5 สัปดาห์ ที่พระตำหนักจิตรลดารโหฐาน

พระบาทสมเด็จพระเจ้าอยู่หัวได้ทรงค้นในหนังสือว่า คุณทองแดงมีลักษณะคล้ายคลึงกับสุนัขพันธุ์บาเซนจิ ซึ่งเป็นสุนัขพันธุ์โบราณ มีถิ่นกำเนิดทางแอฟริกาใต้ นิยมใช้งานในการล่าสัตว์ แต่คุณทองแดงมีขนาดตัวใหญ่กว่าสุนัขพันธุ์บาเซนจิทั่วไป พระองค์จึงทรงเรียกคุณทองแดงว่าเป็น สุนัขพันธุ์ไทยซูเปอร์บาเซนจิ (ก่อนหน้านี้ทรงเรียกว่า เป็นสุนัข พันธุ์เทศ (ย่อมาจาก เทศบาล))

คุณทองแดง มีลูกกับ คุณทองแท้ สุนัขพันธุ์บาเซนจิ จำนวน 9 สุนัข เกิดเมื่อวันที่ 26 กันยายน พ.ศ. 2543 พระบาทสมเด็จพระเจ้าอยู่หัวพระราชทานชื่อให้เป็นชื่อขนมที่มีคำว่า "ทอง" และพระราชทานนามสกุลว่า สุวรรณชาด ทรงโปรดเกล้าฯ ให้ตีพิมพ์หนังสือชื่อ ขนมลูกๆทองแดง ออกเผยแพร่

- - คุณทองชมพูนุท เพศเมีย น้ำหนัก 360 กรัม คลอดเอง
  - คุณทองเอก เพศผู้ น้ำหนัก 310 กรัม คลอดเอง
  - คุณทองม้วน เพศผู้ น้ำหนัก 330 กรัม คลอดเอง
  - คุณทองทัต เพศผู้ น้ำหนัก 350 กรัม คลอดเอง
  - คุณทองพลุ เพศผู้ น้ำหนัก 300 กรัม ต้องฉีดยาช่วย มีลูกกับคุณหิรัญวารี
  - คุณทองหยิบ เพศผู้ น้ำหนัก 350 กรัม คลอดเอง
  - คุณทองหยอด เพศเมีย น้ำหนัก 320 กรัม คลอดเอง มีลูกกับคุณน้ำชา
  - คุณทองอัฐ เพศเมีย น้ำหนัก 290 กรัม คลอดเอง
  - คุณทองนพคุณ เพศผู้ น้ำหนัก 360 กรัม คลอดเอง

ปัจจุบันคุณทองแดงอยู่ที่ วังไกลกังวล

## [แก้] ดูเพิ่ม

- ภาพ คุณทองแดง

## [แก้] อ้างอิง

- http://www.raorakprajaoyuhua.com/bio/pet.htm
- http://www.thaimisc.com/freewebboard/php/vreply.php?user=dokgaew&topic=885
- http://board.dserver.org/a/asumai/00000031.html
- http://203.155.220.217/office/ccwed/news/new136.html

ดึงข้อมูลจาก "http://th.wikipedia.org../../../%E0%B8%84/%E0%B8%B8/%E0%B8%93/%E0%B8%84%E0%B8%B8%E0%B8%93%E0%B8%97%E0%B8%AD%E0%B8%87%E0%B9%81%E0%B8%94%E0%B8%87.html".

หมวดหมู่: สุนัขทรงเลี้ยง

##### Views

- บทความ
- อภิปราย
- รุ่นปัจจุบัน

##### ค้นหา

##### ภาษาอื่น

- English